|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Benedicte Helgesen Bergseng | | | Vår dato:  09.02.2012  Vår referanse:  2012/250 | | Deres dato:    Deres referanse: | Restaurant-og-mat.png |
|  |  |  | |  | | |

Faglig råd for restaurant- og matfag

Innkalling rådsmøte nr. 1/2012

**Dato: 16.02.12**

**Tid: 11:00 – 16:00**

**Sted: Utdanningsdirektoratet, 1. etasje, møterom 1.**

**Det vil bli servert lunsj i Utdanningsdirektoratets kantine kl 11:00.**

Dagsorden:

1.1.12 Godkjenning av møteinnkallelse og dagsorden

2.1.12 Godkjenning av referat fra rådsmøte nr. 4/11

3.1.12 Orienteringssaker

4.1.12 Oppnevning av ny leder

5.1.12 Høringer

6.1.12 Tilskudd til læremidler for smale fag

7.1.12 Restaurant- og matfag i Frankrike

8.1.12 Oppsummering av fylkesbesøket 2011

9.1.12 Fylkesbesøk 2012

10.1.12 Nyoppnevning av klagenemnder i flere fag

11.1.12 Nasjonalt kvalitetsvurderingssystem

12.1.12 Synspunkter på spørsmål i kommende oppdragsbrev fra KD til Udir

13.1.12 Eventuelt

Vel møtt!

**1.1.12 Godkjenning av møteinnkallelse og dagsorden**

**Forslag til vedtak:**

Godkjennes

**2.1.12 Godkjenning av referat fra rådsmøte nr. 4/11**

Sakspapirer (vedlagt):

* Referat fra rådsmøte nr. 4/11

**Forslag til vedtak:**

Godkjennes

**3.1.12 Orienteringssaker**

- Oppfølging av tidligere saker

* Oppnevning av faglig råd for perioden 2012-2016

Sakspapirer (vedlagt):

- rådets besvarelse til Utdanningsdirektoratet

- Orientering fra Udir

- Orientering fra leder

**4.1.12 Oppnevning av ny leder**

Arbeidstakersiden og AU har følgende forslag til vedtak:

**Forslag til vedtak:**

Arild Løvaas (YS, Delta) går inn som representant i AU og leder i rådet.

**5.1.12 Høringer**

**- Innføring av valgfag og forskriftsendring av tid til elevrådsarbeid**

Sekretariatets vurdering: Selv om dette er valgfag på ungdomstrinnet, er det et godt tiltak for å få mer praktisk undervisning inn i ungdomskolen. Direktoratet antar at de faglige rådene vil synes at dette er interessant, spesielt med tanke på at elever i ungdomskolen kan få «snuse» på praktiske fag og tilegne seg praksis med ulike typer verktøy. Dette vil på sikt kunne gi bedre grunnlag for bedre fagarbeidere. Høringsinstansene blir også bedt om å komme med innspill til nye valgfag som skal implementeres i 2013.

AU behandlet saken på sitt møte 31.01, og ønsker at rådsmedlemmene på forhånd tenker gjennom om rådet har innspill til høringen og forslag til nye fag.

Frist: 16.03.2012

Sakspapirer:

- Høringsbrev (link):

<http://www.udir.no/Regelverk/Horinger/Saker-ute-pa-horing/Hoering--Innforing-av-valgfag-og-forskriftsfesting-av-tid-til-elevradsrelatert-arbeid/>

**- Endringer i faget kroppsøving**

Sekretariatets vurdering: Sekretariatet for de faglige råd vurderer høringen til å være på siden av rådenes ansvarsområde og mandat. Høringen sendes derfor faglige rådene til informasjon uten at det utarbeides eget covernotat fra sekretariatet. De faglige rådene vurderer selv om de vil prioritere å avgi høringsuttalelse i saken.

Arbeidsutvalget behandlet saken i sitt møte 26.09.11, og har følgende forslag til vedtak:

**Forslag til vedtak:**

Rådet avgir ikke høringsuttalelse i denne saken.

Frist: 08.03.2012

Sakspapirer:

- Høringsbrev (link):

<http://www.udir.no/Regelverk/Horinger/Saker-ute-pa-horing/Hoeringsbrev---Endringer-i-faget-kroppsoving/>.

**6.1.12** **Tilskudd til læremidler for smale fag**

Utdanningsdirektoratet ønsker tilbakemelding fra de faglige råd på reelle behov for læremidler innen smale fag i 2012. Oversikten i vedlegget tar utgangspunkt i kartleggingen som ble gjort i 2010. Direktoratet ønsker følgene tilbakemelding: Er prioriteringene innenfor de ulike utdanningsprogrammene fortatt gjeldende?

AU behandlet saken på sitt møte 31.01, og ønsker at rådsmedlemmene vurderer prioriteringene for vårt område.

Frist: 01.03.2012

Sakspapirer:

- Behov for læremidler etter LK06 (vedlagt)

**7.1.12 Restaurant- og matfag i Frankrike**

Rådet vedtok på forrige møte å etablere en arbeidsgruppe for å behandle Kunnskapsdepartementets (KD) henvendelse angående restaurant- og matfag i Frankrike. Denne arbeidsgruppen ble bestående av følgende personer:

Turid Kalleberg Mydland (Utdanningsforbundet)

Terje Tidemann (NHO Mat og drikke)

Terje Moen (Skolenes Landsforbund)

Benedicte H. Bergseng (Utdanningsdirektoratet)

Sammen med representanter fra KD, fylkesmannen i Vest-Agder og representanter fra den norske og franske ambassade, deltok arbeidsgruppen på en studietur til Strasbourg og Metz i Frankrike. Hensikten var å besøke to skoler med kokkeutdanning som i dag har norske elever. KD har bedt rådet behandle saken som en hastesak.

Med utgangspunkt i hva arbeidsgruppen har sett, hørt og lest, vil det nye franske Bac Pro-tilbudet vurderes opp mot det norske fagbrevet innen kokk- og servitørfaget. Arbeidsgruppen er nå midt i prosessen med å behandle saken.

**Forslag til vedtak:**

Rådet stiller seg bak arbeidsgruppens anbefaling, og rådets anbefaling videresendes til Kunnskapsdepartementet.

Sakspapirer:

- Arbeidsgruppens anbefaling (ettersendes)

**8.1.12 Oppsummering av fylkesbesøket 2011**

Deltakerne på fylkesbesøket i 2011 er bedt om å gi innspill til hvilke saker de ønsker at rådet skal jobbe videre med. Deres frist er satt til 15.02.12.

Sakspapirer:

- Oppsummering av fylkesbesøket (vedlagt)

**9.1.12 Fylkesbesøk 2012**

Rådet bør starte planlegging av fylkesbesøk for 2012. Fra rådsmøtereferat nr. 4/2011: ”Til neste fylkesbesøk ønsker rådet å velge tema for besøket, for så å velge fylke. Dette må avveies med hvor man har vært før og hvor andre råd reiser”.

Til nå har følgende råd avklart hvor de skal:

FREL – Hordaland

FRHS – Troms

FRDH – Buskerud

SRY - Troms

**10.1.12 Nyoppnevning av klagenemnder i flere fag**

I henhold til Opplæringsloven, ber Direktoratet det faglige rådet om å komme med forslag til følgende representanter til klagenemnder:

Konditorfaget – arbeidstaker og statlig representant/skolesiden mangler

Kokkfaget – Statlig representant/skolesiden mangler.

Pølsemakerfaget – statlig representant/skolesiden mangler

Bakerfaget – statlig representant/skolesiden mangler

Sjømatfaget – arbeidstaker og statlig representant/skolesiden mangler

Sjømathandlerfaget – arbeidstaker og statlig representant/skolesiden mangler.

Butikkslakterfaget – arbeidstaker og statlig representant/skolesiden mangler.

**11.1.12 Nasjonalt kvalitetsvurderingssystem**

Sak fra fellesmøte 25.01.12. Karl Skaar i Udir orienterte om status i direktoratets arbeid. Her kom det et innspill om organisering av samarbeid mellom skole og bedrift. Grete Sandvik har sagt seg villig til å være med på en workshop i regi av Udirs prosjekt. Er dette en sak rådet ønsker å bruke tid på i halvåret som kommer?

Sakspapir:

- Presentasjon fra Karl Skaar i Udir (vedlagt)

**12.1.12 Synspunkter på spørsmål i kommende oppdragsbrev fra KD til Udir**

Udir vil få i oppdrag å vurdere mulighet for fritak i engelsk for voksne i fag- og yrkesopplæring som ikke har tatt grunnskolen i Norge. Det dreier seg da om voksne minoritetsspråklige.

Udir ønsker en tilbakemelding på hvordan de faglige råd vekter kompetanse i et annet fremmedspråk opp mot kompetanse i engelsk.

**13.1.12 Eventuelt**